ཀྲུང་གོ་བོད་ལྗོངས་དྲ་བ་ནས་གནས་ཚུལ་འབྱོར་གསལ།ཟླཔའི་ཚེསཉིན་གྱི་ཕྱི་དྲོར།སྐབས་བཅུ་གསུམ་པའི་རྒྱལ་ཡོངས་མི་དམངས་འཐུས་ཚོགས་ཀྱི་གྲོས་ཚོགས་ཐེངས་དང་པོས་མི་དམངས་ཚོགས་ཁང་ཆེན་མོར་ཚང་འཛོམས་ཚོགས་འདུ་ཐེངས་གསུམ་པ་འཚོགས་ནསཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་རྩ་ཁྲིམས་དག་བཅོས་འཆར་ཟིནབརྡས་ཐག་བཅད་ནས་གྲོས་འཆམ་བྱུང་བ་རེད།ཟླཔའི་ཚེསཉིན་གྱི་སྔ་དྲོར།ཀྲུང་གོའི་བོད་ལྗོངསདུས་དེབ་ཁང་དང་།ཀྲུང་གོའི་བོད་ལྗོངས་དྲ་བའི་གསར་འགོད་པས་ཨུ་ཡོན་མང་པོ་ཞིག་ལ་བཅར་འདྲི་ཞུས་ཤིང་།དེར་ཨུ་ཡོན་ཚོས་གཅིག་རྗེས་གཉིས་མཐུད་ངང་ད་ཐེངས་ཀྱི་རྩ་ཁྲིམས་ལ་དག་བཅོས་བྱས་པ་དེས་ཏང་གི་བཞེད་དགོངས་དང་མི་དམངས་ཀྱི་འདོད་བློ་གཅིག་གྱུར་དམ་ཚགས་ཡིན་པ་མཚོན་པ་དང་།དུས་རབས་གསར་པའི་ནང་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་མཐའ་འཁྱོངས་དང་འཕེལ་རྒྱས་གཏོང་བར་འགན་སྲུང་ནུས་ལྡན་མཁོ་འདོན་བྱས་པར་ཡིད་མཐུན་དང་བརྩི་བཀུར་ཡོངས་སུ་བྱས་པར་མ་ཟད།སླད་ཕྱིན་གྱི་ལས་ཀའི་ནང་སློབ་སྦྱོང་དང་དྲིལ་བསྒྲགས་བྱེད་ཤུགས་ཆེ་རུ་བཏང་སྟེ།སྤྱི་ཚོགས་ཡོངས་སུ་ཁྲིམས་བཀུར་དང་།ཁྲིམས་སྦྱོང་དང་།ཁྲིམས་བརྩི།བཅའ་ཁྲིམས་སྲུང་སྐྱོང་བྱ་བ་དང་བཅའ་ཁྲིམས་བེད་སྤྱོད་པ་བཅས་ཀྱི་སྣང་ཚུལ་བཟང་པོ་ཞིག་བསྐྲུན་པར་སྐུལ་འདེད་གཏོང་དགོས་ཞེས་བསྟན།